11. Njeswačanski muzejowy swjedźeń mnohich ludźi přiwabił
Njeswačidło (ML/SN). Něhdźe 250 zajimcow wobhlada sej minjeny kónc tydźenja w Njeswačanskim domizniskim muzeju wustajeńcu wo wojowanjach před 70 lětami we a wokoło wsy. Nawoda muzeja Arnd Lehmann bě zajimawu přehladku wo surowych podawkach kónc apryla a spočatk meje 1945 zestajał. Tehdy howrješe tule krawna bitwa mjez pólskimi a sowjetskimi wojakami a jich nadběhowaceje SSowskeje tankoweje diwizije „Großdeutschland“ a diwizije tankowych grenaděrow „Brandenburg“. W běhu 13 dnjow je fronta w Njeswačidle šěsć króć měnjała a tři štwórćiny domow a cyłe srjedźišćo wsy dospołnje zničiła.
szl_Latn szl_Latn